CELEX: 32017D0446
Language: ro
Date: 2017-03-03 00:00:00
Title: Decizia (UE) 2017/446 a Consiliului din 3 martie 2017 privind încheierea, în numele Uniunii Europene, a Protocolului (2015) de modificare a anexei la Acordul privind comerțul cu aeronave civile

15.3.2017   
            
            
               RO
            
            
               Jurnalul Oficial al Uniunii Europene
            
            
               L 69/1
            
         DECIZIA (UE) 2017/446 A CONSILIULUI
   din 3 martie 2017
   privind încheierea, în numele Uniunii Europene, a Protocolului (2015) de modificare a anexei la Acordul privind comerțul cu aeronave civile
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 207 alineatul (4) primul paragraf, coroborat cu articolul 218 alineatul (6) litera (a),
   având în vedere propunerea Comisiei Europene,
   având în vedere aprobarea Parlamentului European (1),
   întrucât:
   
               (1)
            
            
               Prin Decizia 80/271/CEE (2), Consiliul a aprobat încheierea Acordului GATT privind comerțul cu aeronave civile (denumit în continuare „acordul”).
            
         
               (2)
            
            
               Semnatarii acordului, prin intermediul reprezentanților lor, au convenit la Geneva, la data de 5 noiembrie 2015, deschiderea spre acceptare a Protocolului (2015) de modificare a anexei la Acordul privind comerțul cu aeronave civile (denumit în continuare „protocolul”) de transpunere în anexa la acord a modificărilor introduse în versiunea din 2007 a Sistemului armonizat de denumire și codificare a mărfurilor.
            
         
               (3)
            
            
               Protocolul ar trebui să fie aprobat,
            
         ADOPTĂ PREZENTA DECIZIE:
   Articolul 1
   Prin prezenta decizie se aprobă, în numele Uniunii, Protocolul (2015) de modificare a anexei la Acordul privind comerțul cu aeronave civile.
   Textul protocolului este atașat la prezenta decizie.
   Articolul 2
   Președintele Consiliului desemnează persoana sau persoanele împuternicite să depună, în numele Uniunii, instrumentul de acceptare pentru exprimarea consimțământului Uniunii de a-și asuma obligații în temeiul protocolului (3).
   Articolul 3
   Prezenta decizie intră în vigoare la data adoptării.
   
      Adoptată la Bruxelles, 3 martie 2017.
      
         
            Pentru Consiliu
         
         
            Președintele
         
         M. FARRUGIA
      
   
   
      (1)  Aprobarea din 15 februarie 2017 (nepublicată încă în Jurnalul Oficial).
   
      (2)  Decizia 80/271/CEE a Consiliului din 10 decembrie 1979 privind încheierea acordurilor multilaterale rezultate în urma negocierilor comerciale din perioada 1973-1979 (JO L 71, 17.3.1980, p. 1).
   
      (3)  Data intrării în vigoare a protocolului se publică în Jurnalul Oficial al Uniunii Europene de către Secretariatul General al Consiliului.